**Router visszanyerése elfelejtett jelszó után**

1. a forgalomirányító működik, de nem tudunk hozzáférni, mert elfelejtettük az enable jelszót
2. fizikai hozzáférés kell a forgalomirányítóhoz: kikapcsoljuk, összekötjük a számítógépünket konzol kábellel a megfelelő beállításokkal (ha nem tudjuk, próbálkozni kell)
3. be kell kapcsolni a forgalomirányítót, a terminálprogramban látnunk kell a bootolás folyamatának kiírásait, majd meg kell szakítani a bootolást (az operációs rendszer betöltése alatt, ilyenkor #-ek sorát írja), a megszakítás CTRL-C vagy CTRL-BREAK billentyűkombinációval lehetséges
4. ROM MONITOR módba kerülünk
5. meg kell változtatni a konfigurációs regiszter értékét az alap 2102-ről 2142-re (confreg 2142)
6. indítsuk újra a forgalomirányítót (kikapcsolás-bekapcsolás), vagy folytassuk a bootolást (boot vagy b parancs ROM MONITORban)
7. elindul a forgalomirányító, betölti az IOS-t, de nem tölti be a konfigurációt az nvram-ból, elindul a beállító segédprogram, amit „no”-val állítsunk le
8. be tudunk lépni konzolon, enable módba tudunk váltani jelszó nélkülű
   1. vissza tudjuk tölteni a konfigurációt (copy startup-config running-config), majd meg tudjuk változtani vagy ki tudjuk törölni azt a jelszót, amit nem tudtunk (line console 0; no password, no enable password, no enable secret)
   2. vagy törölni tudjuk a konfigurációt (erase startup-config), hogy nulláról kezdhessük a konfigurálást
9. ne felejtsük menteni a konfigurációt, különben megmarad a régi jelszó
10. vissza kell állítani a konfigurációs regisztert (Router(config)#config-register 2102), majd újraindíthatjuk a forgalomirányítót (kikapcsolás-bekapcsolás vagy reload). ha elfelejtjük visszaállítani, a következő induláskor sem fogja betölteni a konfigurációt.

Megjegyzés: a konfig regiszter 2102-ről 2142-re állítása tulajdonképpen egy bitet állít át, ez jelenti azt, hogy a konfigurációt az nvramból betöltse vagy sem.